František Kašický

PhDr. Mgr. František Kašický, PhD., MBA, LL.M (* 18. november 1968, Gelnica) je slovenský vojak, politik a diplomat. Od 4. júla 2006 do 30. januára 2008 bol ministrom obrany SR v prvej vláde Roberta Fica. Následne pôsobil ako diplomat v službách Ministerstva zahraničných vecí a európskych záležitostí SR, okrem iného ako veľvyslanec Slovenska pri NATO a v Nórsku. Aktuálne je starostom obce Častá. 

 Životopis 
Absolvoval Strednú poľnohospodársku školu v Košiciach-Barci. Vysokoškolské vzdelanie získal v rokoch 19871991 na Vysokej vojenskej pedagogickej škole v Bratislave. 

Od roku 1991 pôsobil Kašický vo viacerých hodnostiach v ozbrojených silách a v aparáte ministerstva obrany. Najprv bol v rokoch 19911993 ako starší dôstojník sociálneho riadenia. V rokoch 19931998 bol redaktorom-špecialistom vojenského týždenníka Obrana. Pôsobil potom ako vedúci redaktor-špecialista oddelenia pre tlač a informácie Kancelárie ministra obrany. Tiež pracoval ako tlačový tajomník ministra obrany a náčelník skupiny pre tlač a informácie ministerstva obrany (MO SR). Neskôr sa stal riaditeľom tlačového oddelenia a hovorcom MO SR. V rokoch 19982000 bol vymenovaný za štátneho tajomníka MO SR.

V rokoch 20012003 pracoval ako riaditeľ Kancelárie ministra obrany (MO) SR a riaditeľ komunikačného odboru. V rokoch 20032004 bol riaditeľom Vojenského obranného spravodajstva. Od roku 2004 pôsobil vo funkciách tajomníka Výboru NR SR pre obranu a bezpečnosť, Osobitného kontrolného výboru NR SR na kontrolu činnosti Národného bezpečnostného úradu a Výboru NR SR na kontrolu použitia informačno-technických prostriedkov.

Po parlamentných voľbách v roku 2006 sa stal ministrom obrany vo vláde Roberta Fica. Z postu odstúpil 30. januára 2008 v súvislosti so spornými verejnými obstarávaniami ministerstva obrany. Vo funkcii ministra obrany ho nahradil dovtedajší štátny tajomník Jaroslav Baška.

V rokoch 2008 až 2013 bol mimoriadny a splnomocnený veľvyslanec Slovenska pri Organizácii Severoatlantickej zmluvy (NATO), vedúci delegácie a stály predstaviteľ Slovenska pri Severoatlantickej rade - Brusel, Belgicko. Od 18. apríla 2013 pôsobil ako mimoriadny a splnomocnený veľvyslanec Slovenska v Nórsku.

V septembri 2017 ukončil pôsobenie na poste veľvyslanca v Osle. Následne sa vrátil na Ministerstvo zahraničných vecí, do roku 2020 pracoval ako veľvyslanec s osobitným poslaním pre granty Finančného mechanizmu Európskeho hospodárskeho priestoru, Nórskeho finančného mechanizmu a Švajčiarskeho finančného mechanizmu, od 2022 je uvoľnený pre výkon verejnej funkcie ako starosta obce.

Vo voľbách do orgánov samosprávy obcí v roku 2022 bol zvolený za starostu obce Častá, keď kandidoval za strany SMER-SD a HLAS-SD a získal 562 hlasov (52,23 %).  Vo voľbách do Národnej rady SR kandidoval na kandidátke SMER-SD za poslanca pod číslom 98, nebol zvolený.

František Kašický je ženatý a má dve deti. Hovorí po anglicky (aktívne) a rusky (pasívne).

 Referencie 

 Iné projekty 

 Externé odkazy 
 Oficiálna stránka Ministerstva obrany SR

Kategória:Osobnosti z Gelnice
Kategória:Slovenskí politici
Kategória:Ministri obrany Slovenskej republiky
Kategória:Politici Smeru
Kategória:Slovenskí diplomati
Kategória:Veľvyslanci Slovenska pri Organizácii Severoatlantickej zmluvy
Kategória:Veľvyslanci Slovenska v Nórsku
Kategória:Veľvyslanci Slovenska na Islande
Kategória:Štátni tajomníci Ministerstva obrany Slovenskej republiky
Kategória:Starostovia na Slovensku